
XI CONCURSO DE SLOGANS CONTRA A VIOLENCIA DE XÉNERO.

"25 de Novembro: Día Internacional para a eliminación da Violencia contra as mulleres"

         Organiza: Departamento de Servizos Sociais do Concello de Salvaterra de Miño / PEF (Programa de Educación/Intervención Familiar) con cargo aos fondos recibidos da Secretaría de Estado de Igualdade e contra a Violencia de Xénero do Ministerio de Igualdade no marco do Pacto de Estado contra a Violencia de Xénero. 
Obxectivo: SENSIBILIZAR SOBRE A VIOLENCIA DE XÉNERO NO ÁMBITO FAMILIAR. Se trata de facer reflexionar sobre esa lacra social que entre todos debemos erradicar promovendo un cambio de mentalidade que contribúa a desmitificar estereotipos e transmitindo valores de igualdade e non violencia. 
O Concurso convócase ao obxecto de conmemorar o “Día Internacional contra a Violencia de Xénero 2021”, e rexerase polas seguintes:

BASES
EXPOSICIÓN DE MOTIVOS
SENSIBILIZAR E PREVIR A VIOLENCIA DE XÉNERO mediante accións e campañas de sensibilización. Trátase de facer reflexionar sobre esa lacra social que entre todos debemos erradicar, promovendo un cambio de mentalidade que contribúa a desmitificar estereotipos e transmitindo valores de igualdade e non violencia, sobre todo nos máis novos, que é onde se asentan as bases e son o futuro.
PRIMEIRA.- OBXECTO E FINALIDADE.
O obxecto destas bases é regular as normas xerais e específicas polas que se rexerá a acción sensibilizadora do concurso de slogans dirixida ao alumnado do IES Salvaterra.
O obxectivo é o sinalado na exposición de motivos, previr e concienciar no relativo á violencia de xénero promocionando valores como a igualdade, elemento fundamental para erradicar esta violencia.
SEGUNDA.- NORMATIVA APLICABLE.
Esta convocatoria rexerase polo disposto nas presentes bases reguladoras.
Así mesmo, o marco normativo está constituído polas seguintes leis e disposicións legais e polas súas normas de desenvolvemento, así como cantas outras normas legais ou regulamentarias, conteñan prescricións relativas ás subvencións ou sexan susceptibles de produciren efectos no citado ámbito:
· Lei 7/1985, do 2 de abril, reguladora das bases do réxime local.
· Lei 5/1997, do 22 de xullo, de administración local de Galicia.
· Lei 5/2014, do 27 de maio, de medidas urxentes derivadas da entrada en vigor da Lei 27/2013, do 27 de decembro, de racionalización e sustentabilidade da  Administración local.
· Lei 38/2003, do 17 de novembro, xeral de subvencións (LXS).
· RD 887/2006, de 21 de xullo, polo que se aproba o Regulamento da Lei 38/2003 Xeral de Subvencións.
· Lei 9/2007, do 13 de xuño, de subvencións de Galicia (LSG).
· Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia.
· Lei 39/2015, do 1 de outubro, do procedemento administrativo común das administracións públicas.
· Demais disposicións aplicables e restantes normas de dereito administrativo, respectando en todo caso o establecido na Lei Orgánica 3/2018, do 5 de decembro, de Protección de Datos Persoais e garantía dos dereitos dixitais. 
· Bases de execución do vixente orzamento municipal.

TERCEIRA.- RÉXIME DE MINIMIS.
As axudas que se concedan estarán sometidas ó réxime de mínimis regulado polo Regulamento (UE) 1407/2013, do 18 de decembro, da Comisión, relativo á aplicación dos artigos 107 e 108 do Tratado de Funcionamento da Unión Europea ás axudas de mínimis (DOUE L352 do 24 de decembro de 2013).

CUARTA.- FINANCIAMENTO E CONTÍA. 
O importe destinado a esta convocatoria é de 300 euros en premios do concurso, na liña do que se especifica e detalla no epígrafe 1 desta disposición cuarta, financiados ao abeiro do marco da Subvención do Pacto de Estado contra a Violencia de Xénero da Secretaría de Estado e Igualdade do Ministerio de Igualdade e realizarase con cargo ás aplicacións orzamentaria 231.48001, incluída no orzamento do Concello de Salvaterra de Miño para o exercicio 2022, unha vez outorgado o crédito correspondente á subvención do Ministerio.
4ª.1 PREMIOS:
- 1 Primeiro premio, por valor de 150 € trocable por material educativo, informático, deportivo, roupa e/ou música. Ademais, o slogan gañador do primeiro premio xunto co da edición anterior, será utilizado na campaña de prevención e sensibilización, co fin de elaborar entre outros uns marcadores de páxinas para posterior difusión. (Os marcadores pretenden ter unha finalidade sensibilizadora, preventiva e informativa ao mesmo tempo, xa que neles tratarase de incluír ademáis do mencionado lema gañador deste concurso, algúns teléfonos e/ou enderezos posibles a onde poder dirixirse para se asesorar no caso de coñecer ou ser vítima dalgunha situación de malos tratos). Ademais adoita utilizarse asemade na campaña da vindeira edición.
- 3 premios por valor de 50 € trocables por material educativo, informático, deportivo, roupa e/ou música.
Os premios poderán ser trocados nos distintos establecementos que conteñan material do tipo sinalado sitos no Concello de Salvaterra de Miño.
QUINTA.- PROCEDEMENTO TÉCNICO. 
5.1 TEMA, CARACTERÍSTICAS TÉCNICAS, ROTULACIÓN.
A.- TEMA
Os slogans presentados deberán versar sobre a Violencia de xénero no ámbito familiar e doméstico. Tratarase de buscar frases que  transmitan unha mensaxe e un posicionamento claro “contra os malos tratos”. Excluíranse aqueles traballos que inclúan connotacións agresivas ou que poidan danar a sensibilidade da sociedade.
Os traballos serán inéditos e orixinais non tendo sido presentados noutros Concursos e os seus autores-as (ou os seus representantes legais no caso de non teren cumpridos os 18 anos) serán responsables fronte a terceiros do establecido nestas bases. 

B.- CARACTERÍSTICAS TÉCNICAS e ROTULACIÓN.
Os slogans serán presentados segundo a maneira que no centro educativo determinen garantindo o anonimato das/dos autores dos mesmos. Posteriormente o centro educativo presentará unha relación con todos os slogans na que cada un deles virá asociado a un número o cal irá vinculado a unha e/ou varias identidades (no caso de ser presentado en grupo). Non se comprobará e descubrirá éstas, ata ter dirimido e elixidos os slogans gañadores (aptdo.5.2-B.2). 

5.2 PRESENTACIÓN: lugar e modo de presentación.
A.- LUGAR DE PRESENTACIÓN
Os traballos serán presentados no I.E.S de Salvaterra de Miño no Departamento que no mesmo se determine, o cal deberá remitilos ao Concello de Salvaterra de Miño antes de ter  expirado o prazo sinalado no apartado A da disposición 10ª destas bases e, segundo a forma  indicada no apartado B do epígrafe anterior (5.1).
B.- MODO DE PRESENTACIÓN
1.- Os participantes deberán presentar no lugar que o I.E.S determine o slogan  segundo a maneira que no mesmo estipulen garantindo sempre o anonimato dos autores.
 2.- O I.E.S e, en concreto o departamento que éste determine para levar a cabo o concurso, asignará de maneira aleatoria un número a cada autor/a e slogan elaborando posteriormente unha listaxe onde se relacionarán todos os participantes co número que lle foi asignado. Esta lista remitirase toda vez se teñan fallado os premios a fin de determinar a autoría dos slogans gañadores. A/O primeir@ premiad@, deberá presentar o anexo I debidamente cumprimentado e asinado por quen corresponda segundo se explica a continuación.
*Anexo I: este modelo contèn unha declaración que deberá ser asinada (pol@ gañador/a no caso de teren cumpridos os 18 anos ou polo seu representante legal de ser menor de idade) na que por un lado se indica que o traballo é orixinal e inédito e, por outro, que se ceden todos os dereitos de difusión, publicidade e propiedade dos traballos presentados ao Concello de Salvaterra de Miño quen se reservará estes dereitos sobre os mesmos incluído o de reproducción. Solicitaráselle asímesmo unha copia do DNI e/ou do representante legal que asine a declaración no seu caso. 
Calquera incumprimento do sinalado e/ou carencia da documentación que se require será causa inmediata de exclusión ao concurso.
5ª.3. XURADO.
A.- COMPOSICIÓN. 
A fin de estudiaren os traballos presentados así como propoñer a selección das persoas gañadoras do concurso, constituirase o xurado que estará presidido pola Alcaldesa e Concelleira de Servicios Sociais e Educación ou persoa da Corporación Local en quen delegue e formarán parte de él coma vocais, un Concelleiro/a da Corporación Local, a Psicóloga responsable do Programa de educación/intervención familiar do Concello e dous profesores do I.E.S de Salvaterra de Miño. Actuará con funcións de Secretario/a a persoa que sexa designada pola Presidenta.
B.- CRITERIOS DE FALLO E FALLO.
O Xurado adoptará as súas decisións con total independencia, sobre a base dos traballos presentados ao concurso de forma anónima, valorando a orixinalidade, a adecuación ao tema sinalado, o impacto da mensaxe que se pretende reflexar e/ou transmitir e a súa eficacia anunciadora e/ou informativa. O fallo do xurado será inapelable. A proposta de fallo será decidida polo xurado por maioría de votos dos seus membros presentes puidendo ser declarado deserto o concurso no caso de considerar que ningún dos traballos presentados reúnen os méritos suficientes para seren premiados. O xurado está facultado para resolver cantas dúbidas se formulen acerca da aplicación e interpretación destas bases e do seu fallo levantarase acta polo seu Secretario/a.
C.- PROCEDEMENTO de VALORACIÓN E FALLO.
En primeiro lugar o xurado comprobará e verificará o cumprimento efectivo das condicións establecidas nas presentes bases e en consecuencia, pronunciarase sobre á súa admisión definitiva. 
Posteriormente, os membros do xurado procederán á análise e valoración dos contidos dos traballos das persoas concursantes aplicando os criterios que se sinalan no apartado B desta disposición 5ª.3, realizando a proposta dos gañadores e o ditame do concurso. 
Unha vez evacuado o ditame, procederase a remitir a relación de nomes cos diferentes números asignados a fin de comprobar a identidade do autor/a dos slogans gañadores elevando a pública a súa identidade toda vez comprobado se este documento reúne cada unha das condicións ás que se refire o punto 5.2B destas bases. No caso de non reunilas o premio pasará ao seguinte que teña acadado maior puntuación segundo a valoración obtida no concurso e que reúna todas as condicións esixidas.
En base á proposta motivada efectuada polo Xurado no seu ditame, a Xunta de Goberno Local outorgará os premios establecidos nas presentes Bases.
Os premios serán entregados nun acto nas condicións que se determinen no seu momento en virtude das posibilidades. No caso de non poder asistir algún d@s premiad@s poderá ser recollido por alguén debidamente autorizado.
5.4 PROPIEDADE DOS TRABALLOS PRESENTADOS.
Os traballos presentados a concurso pasarán a ser propiedade exclusiva do Concello de Salvaterra de Miño, entendéndose en consecuencia que os seus autores ceden en exclusiva ao Concello de Salvaterra de Miño todos os dereitos de uso, explotación, edición o calquera outro tratamento posterior (sempre sen ánimo de lucro) por tempo indefinido, que en todo caso se fará co slogan gañador e así o farán constar na declaración que deben aportar segundo o sinalado na base 5.2B.
Non se devolverán os traballos presentados. 
5.5 NORMAS FINAIS.
O Concello de Salvaterra de Miño non será responsable de, por causa algunha, perda, deterioro ou extravío dos traballos presentados ao concurso. Únicamente será responsabilidade das persoas participantes (ou dos seus representantes legais no caso de non acadaren éstes a maioría de idade) calquera reclamación que se poida producir en relación ao contido dos seus lemas en canto ás esixencias legais de dereitos de autoría ou plaxio segundo as leis vixentes.
O feito de participar no concurso implica o coñecemento e aceptación íntegra por todos os concursantes das presentes bases. Calquera outra circunstancia non prevista nas mesmas será resolta polo xurado e as súas decisións serán inapelables.
SEXTA.- PROCEDEMENTO DE CONCESIÓN. 
As subvencións concederanse de forma directa, en aplicación do previsto no artigo 22.2.c) da Lei 38/2003, do 17 de novembro, xeral de subvencións e artigo 19.3 da Lei 9/2007, do 13 de xuño, de Subvencións de Galicia e atendendo aos criterios e procedemento sinalado na disposición anterior.

SÉTIMA.- PUBLICIDADE.
As bases reguladoras desta subvención publicaranse no Boletín Oficial da Provincia de Pontevedra, conforme ó artigo 9.3 da Lei 38/2003, do 17 de novembro, xeral de subvencións, e así mesmo, no taboleiro de anuncios electrónico da sede electrónica municipal (https://concellodesalvaterra.sedelectronica.gal/), así como na Base de Datos Nacional de Subvencións (BDNS).
Posteriormente, o extracto da convocatoria publicarase no Boletín Oficial da Provincia de Pontevedra, cuxa publicación iniciará o prazo de presentación dos traballos por parte do IES Salvaterra a partir do primeiro día hábil seguinte.
O acordo de concesión das subvencións será obxecto de publicación no taboleiro de anuncios electrónico da sede electrónica municipal e na Base de Datos Nacional de Subvencións. Conforme ó artigo 18 da Lei 38/2003, do 17 de novembro, xeral de subvencións, deberase remitir á Base de Datos Nacional de Subvencións información sobre as convocatorias e as resolucións de concesión recaídas nos termos establecidos no artigo 20 da citada Lei.

OITAVA.- BENEFICIARIOS E REQUISITOS.
Poderá tomar parte no concurso todo o alumnado do Instituto de Educación Secundaria de Salvaterra de Miño  (E.S.O, Bacharelato, Ciclos Formativos…) a través do propio Instituto. 
Para elo, a Dirección do Centro debe certificar e acreditar a identificación do alumnado autor da obra ou traballo presentado e elaborará unha relación cos nomes do modo que se indica na disposición 5.2-B.2 destas bases. Poderá presentarse un máximo dun slogan por participante individualmente ou en equipo. A inscrición será libre e gratuita.

NOVENA.- GASTOS SUBVENCIONABLES. 
Terán a consideración de gastos subvencionables os seguintes:
· Contía dos premios establecida.
  DÉCIMA.- PRAZO E PRESENTACIÓN.
[bookmark: _Hlk84232657] A.- PRAZO.
O prazo para participar no Concurso abarcará dende o día seguinte hábil ó da publicación do extracto da convocatoria no Boletín Oficial da Provincia de Pontevedra, de conformidade co art. 20.8 da Lei 38/2003, do 17 de novembro, xeral de subvencións e ata o 23 de xuño.
B.- LUGAR DE PRESENTACIÓN
Os traballos serán presentados no I.E.S de Salvaterra de Miño no Departamento que no mesmo se determine, o cal, deberá remitilos ao Concello de Salvaterra de Miño antes de ter  expirado o prazo sinalado no apartado A desta disposición das bases e, segundo a forma  indicada no apartado B do epígrafe 5.1.
· 2. A información para a obtención das axudas reguladas nesta convocatoria estará a disposición na web do Concello e na sede electrónica municipal (https://concellodesalvaterra.sedelectronica.gal/).

· DÉCIMOPRIMEIRA.- INSTRUCIÓN E PROCEDEMENTO.
· 1. A concesión da subvención regulada nesta convocatoria realizarase de conformidade co establecido nos artigos 22.2 e 28 da LXS.
·  A instrución do procedemento corresponderalle á Psicóloga/Técnica Intervención Familiar do Departamento de Servizos Sociais do Concello de Salvaterra de Miño, quen realizará de oficio cantas actuacións estime necesarias para a determinación, coñecemento e comprobación dos datos en virtude dos cales debe formularse a proposta de resolución e pagamento, comprendendo as actividades descritas no artigo 24 da Lei 38/2003.
· Posteriormente, a proposta pasará a Intervención Municipal, para que proceda a fiscalizar o expediente, de acordo co Real decreto 2/2004, de 5 de marzo, polo que se aproba o Texto Refundido da Lei Reguladora de Facendas Locais.
· A concesión das subvencións realizarase mediante acordo da Xunta de Goberno Local, de acordo coas presentes bases e convocatoria.

· DÉCIMOSEGUNDA.- RESOLUCIÓN.
· 1. A Xunta de Goberno local resolverá o expediente de concesión das subvencións, previo o informe de Intervención a que fai referencia a base anterior. A resolución de concesión indicará a relación de solicitantes ós que se concede a subvención, a súa contía individual.

· DÉCIMOTERCEIRA.- FORMA DE PAGO E XUSTIFICACIÓN DAS AXUDAS.
· O aboamento dos premios levarase a cabo mediante un pago único en formato vale en acto público.
DÉCIMOCUARTA.- OBRIGAS DAS PERSOAS E ENTIDADES BENEFICIARIAS.
Sen prexuízo do disposto no artigo 14 da Lei 38/2003, do 17 de novembro, xeral de subvencións, son obrigas dos beneficiarios:
a) Someterse ás actuacións de comprobación e control financeiro previstas pola normativa vixente en materia de subvencións.
b) Proceder ao reintegro dos fondos percibidos nos supostos contemplados no artigo 37 da LXS, e en particular, por obter a subvención falseando as condicións requiridas para iso ou ocultando aquelas que o impediron, ou mostrar resistencia, escusa, obstrución ou negativa ás actuacións de comprobación e control financeiro prevista no artigo 14 da LXS.
c) Cumprir as restantes obrigas que detalla o artigo 14 da LXS e as Bases de  Execución do Orzamento do Concello de Salvaterra de Miño.
d) Dar publicidade do financiamento recibido ao abeiro da subvención do Pacto de Estado contra a Violencia de Xénero da Secretaría de Estado e Igualdade do Ministerio de Igualdade.
DECIMOQUINTA.- COMPATIBILIDADE CON OUTRAS SUBVENCIÓNS.
Estas axudas son compatibles con calquera outra subvención, ingresos ou recursos para a mesma finalidade, procedentes de calquera administración ou entidade pública ou privada, autonómica, estatal, da Unión Europea ou de organismos internacionais. 
DECIMOSEXTA.- COMPROBACIÓN E CONTROL FINANCEIRO.
As actuacións subvencionadas estarán suxeitas á verificación e control financeiro en calquera fase da súa execución por parte do Concello. A persoa ou entidade beneficiaria debe facilitar o acceso ó lugar da acción e aportar canta documentación lle sexa requirida no exercicio destas actuacións.
O control financeiro terá como obxectivo verificar a correcta obtención dos fondos, o cumprimento das obrigas na aplicación dos fondos recibidos e a correcta xustificación da subvención.

DECIMOSÉTIMA.- RECURSOS E IMPUGNACIÓNS.
As resolucións que se diten neste procedemento esgotan a vía administrativa e contra as mesmas cabe a interposición de recurso contencioso administrativo, no prazo de dous meses, ante o órgano competente da xurisdición contencioso administrativa. Poderase formular, así mesmo, con carácter potestativo, recurso de reposición, no prazo dun mes, ante o mesmo órgano que ditase a resolución impugnada, de acordo co disposto na Lei 29/1998, de 13 de xullo, reguladora da xurisdición contencioso- administrativa e na Lei 39/2015, de procedemento administrativo común das Administracións Públicas.

DÉCIMOITAVA.- PROTECCIÓN DE DATOS.
En cumprimento do Regulamento da Unión Europea 2016/679, sobre protección de datos de carácter persoal, da Lei Orgánica 3/2018, do 5 de decembro, de protección de datos persoais e garantía dos dereitos dixitais e das demais disposicións vixentes na materia, infórmase que:
RESPONSABLE: O Concello de Salvaterra de Miño é o responsable dos datos persoais facilitados polas persoas solicitantes.
FINALIDADE: A finalidade da súa recollida e tratamento é a instrución e resolución do procedemento para as acción sinaladas.
DESTINATARIOS: Poderán ser cedidos a outras Administracións, organismos e institucións, asumindo estas as obrigas dos responsables de tratamento de datos. Tamén poderán ser cedidos en cumprimento dun mandato legal ou xudicial e verificados e cotexados con calquera outros dos que as demais Administracións dispoñan a fin de comprobar a súa exactitude e veracidade.
LEXITIMACIÓN: A base lexitimadora do tratamento previsto reside no consentimento expreso das persoas que representan ás entidades solicitantes e no exercicio lexítimo das competencias municipais atribuídas pola normativa de réxime local.
DEREITOS: As persoas interesadas poden exercitar os dereitos de acceso, rectificación, supresión, oposición, limitación do tratamento e portabilidade así como opoñerse á toma de decisións individuais automatizadas, incluída a elaboración de perfís, na forma prevista na normativa vixente, perante o órgano responsable do ficheiro–Concello de Salvaterra de Miño –. Así mesmo, teñen dereito a presentar unha reclamación perante a Axencia Española de Protección de Datos (www.aepd.es). Disporán de máis información na web municipal ou contactando co delegado de protección de datos no enderezo rexistro@concellodesalvaterra.org.

DÉCIMONOVENA.- RESPONSABILIDADE E RÉXIME SANCIONADOR.
En todo caso, estarase ó disposto con carácter xeral no Título IV da Lei 38/2003, do 17 de novembro, Xeral de Subvencións.

DISPOSICIÓN FINAL.
A participación na convocatoria suporá a aceptación destas bases reguladoras.
Para os supostos non previstos nas presentes bases serán de aplicación as normas incluídas nas Bases de Execución do Orzamento do Concello de Salvaterra de Miño para o ano 2022, na Lei 9/2007 do 13 de xuño, de subvencións de Galicia e na Lei 38/2003, do 17 de novembro, xeral de subvencións e o seu Regulamento aprobado por Real Decreto 887/2006 do 21 de xullo, e demais normativa concordante e de pertinente aplicación.

PROCEDEMENTOS e TRÁMITES MUNICIPAIS

ANEXO I


DATOS PERSOAIS:


AUTOR/A – AUTORES (Nome e apelidos): 
...................................................................................................CURSO:................
...................................................................................................CURSO:................
...................................................................................................CURSO:................
ENDEREZO: ...........................................................................................................
TELÉFONO-S: ........................................................................................................

                                                

DECLARACIÓN XURADA:


[bookmark: _GoBack]D./Dna.........................................................................................................., con D.N.I. nº ..................................... gañador/a no “XI Concurso de Slogans contra a Violencia de Xénero 2021” ou a/o representante legal d@ mesm@ (subliñar e cubrir o que proceda)...................................................................................................................... 
por medio da presente, 


DECLARO BAIXO XURAMENTO

Que o slogan que se presenta para participar no concurso é inédito e orixinal e pola presente cedo todos os dereitos de difusión, publicidade e propiedade do mesmo ao Concello de Salvaterra de Miño o cal se reserva todos os dereitos sobre o mesmo incluído o de reprodución.



.....................................
                                                         (Sinatura e data)

